text: Skulu spæla móti stórum hondbóltstjóðum í stórbýi
text: #000001
text: Her verður hugt eitt sindur nærri eftir EM-lutakastinum - ítróttarliga og praktiskt.
text: #000002
text: Føroyar sleppa undan millum annað týsku vertunum, men stórar uppgávur skulu loysast í stóra (hondbólts)landinum (Mynd: Sverri Egholm)
text: #000003
text: Tað kundi enda við, at mann skuldi spæla móti bæði Fraklandi og Týsklandi ella kanska Spania og Kroatia. Hinvegin var ein møguleiki fyri at fáa Svøríki, Niðurlond og Bosnia & Hersegovina, sum helst var tað besta lutakastið ítróttarliga, tá farið varð undir at draga liðini úr niðasta styrkisbólkinum.Tað gjørdist okkurt, sum er áleið mitt ímillum. Hetta tykiskt eisini at vera niðurstøðan hjá nýggja hjálparvenjaranum, Juliani Johansen, og landsliðsspælaranum Paula Mittún, sum Portalurin tosaði við í Bank Nordik. Teir vóru inni á, at hini liðini í bólkinum - millum annað Noreg - helst undirmeta Føroyar, at tað snýr seg um at raka tey á undir miðal døgum, og at føroyska liðið hevur ávísar møguleikar í bólki D í EM-endapælinum.Bólkur D (Berlin)NoregSloveniaPóllandFøroyarDystarskráin: 11. januar: Føroyar - Slovenia13. januar: Føroyar - Noreg15. januar: Føroyar - PóllandSí eisini:Julian: - Lutakastið kundi verið nógv verriPauli: - Noreg fer uttan iva at undirmeta okkumMyndir: Lyklafólk hugdu at lutakastinum á stórskiggjaNoreg var í HM-finaluni í 2017 og 2019 og var millum tey seinastu fýra í EM 2016 og 2020. Sander Sagosen var tað tíðarskeiðið mettur at vera kanska besti hondbóltsspælari í heiminum samanlagt. Hann er krútsterkur í álopi og verju, men hevur verið nógv skaddur seinastu árini, og eftir nøkur ár í Kiel fer Sagosen nú heim til Noregs at spæla. Sum heild er Noregi krútsterkt, men er tí dalað nakað, og royndi Christian Berge er ikki longur venjari. Núverandi venjarin, Jonas Wille, er spentur uppá at spæla móti Føroyum, men er ikki beinleiðis fegin um tað.Sí eisini:Wille: - Føroyar hava tvey av størstu talentunum í heiminumHjálparvenjarin Julian Johansen og ítróttarstjórin Mark Lausen-Marcher til tiltakið í samband við lutakastið (Mynd: Sverri Egholm)Noreg endaði á 5. plássi í EM-endaspælinum í 2022, og eisini í HM-endaspælinum í januar. Í EM í fjør vóru Pólland og Noreg í sama bólki í høvuðsumfarinum (millumumfarinum) Tá vunnu norðmenn við ellivu málum, og Pólland fekk bert eitt stig í bólkinum. Pólland hevði nógv heilt góð úrslit fyrr í øldini - fýra heiðursmerkir í endaspølum umframt onkur fjórða pláss. Póllendingar hava ikki heilt sama støði nú, og hava verið ov stuttir til okkurt endaspæl í seinastuni - heiðursmerki hava verið langt burtur.Slovenia kemur oftast víðari úr bólkinum - tað eydnaðist tó ikki til EM í fjør. Í 2020 endaðu slovenar á 4. plássi, og í 2017 endaði tað við HM-bronsuheiðursmerki. Slovenia hevur ikki eins stóra fysisika styrki, sum til dømis Pólland, men heldur nógvar tekniskt dugnaligar hondbóltsspælarar, ið á einum góðum degi av álvara kunnu fáa tingini at sita og spæla upp móti so at siga øllum. Ringu dagarnar kunnu tó eisini gerast heilt ringir, og tað er kanska til gangs fyri Føroyum, ið spæla móti teimum fyrst.Tað ber væl til at fara til BerlinSamanlagt er talan um sera sterk lið, ið Føroyar skulu spæla ímóti í Týsklandi. Tað ber til at siga, at Slovenia og Pólland bæði vóru millum allarsterkastu liðiniStuðulin til føroyska liðið kann fáa stóran týdning. Yvir 1.500 áskoðarar hava verið við til at borið Føroyar fram í heimasigrunum á Ukraina og Rumenia, og hóast talan er um eitt annað land og væl størri høll, sum kunnu nógvir føroyingar væntast í Berlin, og fer tað helst at merkjast.Júst at tað bleiv Berlin er nakað, ið tey í Hondbóltssambandinum eru glað fyri. Fleiri orsøkir eru til tað: Tað ger tað lættari fyri Atlantic Airways, ið hevur játtað at flúgva beinleiðis, tað er styttsti vegur hjá mongu útisetunum í Danmark, tað er høgligt, í mun til gistingarhús, tveir bólkar eru í býnum, og so ber eisini til at gera annað enn Berlin.Sum skilst er áhugin stórur millum føroyingar - í Føroyum og í Danmark - at fara til søguligu dystirnar í Týsklandi í januar. Møguleikarnir til tað tykjast at vera góðir, og kunnu umleið 1.000 sita saman í Berlin. Hondbóltssamband Føroya og Atlantic Airways hava í dag kunnað um, at nærri kunning er á veg.
text: #000004
text: Brandur skoraði sítt fyrsta mál fyri Fredrikstad
text: #000012